DIVINA-COMEDIA-TA-WEB	A penes sauvè silenci, ressonèc peth Cèu un plan doç cant; e era mia Dauna didie damb es auti: “Sant, Sant, Sant!” E atau coma era aparicion d’ua lum penetranta esbugasse eth sòmi, excitant eth sentit dera vista, qu’acodís ara claror que trauèsse es membranes, e eth desvelhat la refuse, estalamordit en sòn sobte revelh, mentre non l’ajude era facultat estimatiua, dera madeisha manèra esforièc Beatriz tot eth mau des mèns uelhs damb er arrai des sòns, que ludie a mès de mil miles: alavetz vedí mielhor qu’abans, e lèu espaurit preguntè se qui ère un quatau resplendor que distinguí entre nosati.